Broj: 01/494/23

Datum: 2. 10. 2023. godine

Na osnovu člana 29. Zakona o naučnoistraživačkoj djelatnosti („Službene novine Kantona Sarajevo“, br. 26/16), Odluke Vijeća Instituta za jezik broj: 01/453/23 od 8. 9. 2023. godine i Odluke Senata Univerziteta u Sarajevu broj: 01-15-11/23 od 27. 9. 2023. godine, Institut za jezik Univerziteta u Sarajevu raspisuje

**KONKURS**

za izbor u zvanje

**Naučni saradnik** za oblast lingvistika – bosanski, hrvatski i/ili srpski jezik – **1 izvršilac**.

Minimalni uvjeti:

* VSS, fakultet s odsjekom za bosanski, hrvatski i/ili srpski jezik;
* naučno zvanje doktora iz oblasti za koju se bira ili stepen trećeg ciklusa studija iz oblasti za koju se bira s prosječnom ocjenom na prvom, drugom i trećem ciklusu studija najmanje 8 ili 3,5;
* najmanje tri naučna rada iz oblasti za koju se bira, objavljena u priznatim publikacijama;
* pokazane naučnoistraživačke sposobnosti.

Izbor u zvanje naučni saradnik vrši se na period od pet godina s mogućnošću jednog ponovnog izbora.

* Pored općih uvjeta predviđenih Zakonom o radu, potrebno je da kandidati ispunjavaju i uvjete utvrđene članom 31. Zakona o naučnoistraživačkoj djelatnosti („Službene novine Kantona Sarajevo“, br. 26/16).

Potrebna dokumentacija:

* Prijava na konkurs, svojeručno potpisana;
* Izvod iz matične knjige rođenih, original ili ovjerena kopija, ne starija od 6 mjeseci;
* Uvjerenje o državljanstvu, original ili ovjerena kopija, ne starija od 6 mjeseci;
* Diploma o završenoj visokoj stručnoj spremi s dodatkom diplomi / dokaz o prosjeku ocjena, original ili ovjerena kopija;
* Diploma o naučnom stepenu magistra ili diploma o završenom II ciklusu studija s dodatkom diplomi / dokaz o prosjeku ocjena, original ili ovjerena kopija;
* Dokaz ili diploma o stečenom zvanju doktora nauka iz oblasti za koju se bira s dodatkom diplomi / dokaz o prosjeku ocjena, original ili ovjerena kopija;
* Prijevod gore navedenih diploma, originali ili ovjerene kopije ukoliko su izdate van Bosne i Hercegovine;
* Rješenje o nostrifikaciji gore navedenih diploma, original ili ovjerena kopija;
* Biografija (CV) i spisak objavljenih naučnih radova iz oblasti za koju se vrši izbor (uz fotokopije radova u prilogu).

Rok za dostavljanje prijava je petnaest (15) dana od dana objavljivanja u sredstvima javnog informisanja.

Prijava se može dostaviti lično ili preporučenom pošiljkom na adresu: „Univerzitet u Sarajevu – Institut za jezik, ulica Hasana Kikića broj 12, 71000 Sarajevo“ s naznakom „Prijava na konkurs“.

Nepotpune, neuredne i neblagovremene prijave neće se uzeti u razmatranje.